**ΑΝΑΤΟΜΙΑ ΜΙΑΣ… ΕΚΘΕΣΗΣ**

* **ΠΕΡΙΓΡΑΦΟΝΤΑΣ ΕΝΑ ΚΤΙΡΙΟ, ΟΠΩΣ ΤΟ ΣΧΟΛΕΙΟ ΜΟΥ**

**ΔΟΜΗ ΤΟΥ ΚΕΙΜΕΝΟΥ**

**ΕΙΣΑΓΩΓΗ:** ***1η παράγραφος***: Ποιο είναι το σχολείο σου; Πού βρίσκεται; Πώς είναι; Μεγάλο ή μικρό; Καινούριο ή παλιό; Ξέρεις πότε χτίστηκε;

**ΚΥΡΙΩΣ ΘΕΜΑ**: ***2η παράγραφος***: Πόσες αίθουσες διδασκαλίας έχει; Η δική σου αίθουσα πού βρίσκεται και πώς είναι; Τι άλλες αίθουσες έχει το σχολείο; Θα ήθελες να είχε κάποια αίθουσα ή κάποιον χώρο που δεν έχει;

***3η παράγραφος***: Γύρω από το σχολείο σου τι υπάρχει; Το προαύλιο πώς είναι; Έχει δέντρα, κήπο, όργανα γυμναστικής, παιδική χαρά; Τι κάνουν τα παιδιά εκεί στα διαλείμματα; Εσύ τι δραστηριότητες κάνεις εκεί; Θα ήθελες να είχε κάτι που δεν το έχει τώρα;

**ΕΠΙΛΟΓΟΣ**: ***4η παράγραφος***: Τι αισθάνεσαι για το σχολείο σου; Θα ήθελες να αλλάξεις κάτι σε αυτό;

***ΠΡΟΣΟΧΗ!! :***

* Οι ερωτήσεις είναι για να βοηθήσουν τη σκέψη μας. Δεν απαντάμε στις ερωτήσεις σαν να μας παίρνουν συνέντευξη. Γράφουμε κείμενο.
* Χωρίζουμε σωστά τις παραγράφους γράφοντας την πρώτη λεξούλα λίγο πιο μέσα.
* Ξαναδιαβάζουμε κι ελέγχουμε αν οι προτάσεις μας βγάζουν νόημα.

ΛΕΞΙΛΟΓΙΟ: μεγάλο, σχετικά καινούριο, παλιό, φρεσκοβαμμένοι τοίχοι, αίθουσα ηλεκτρονικών υπολογιστών, αίθουσα εικαστικών, αμφιθέατρο, γραφείο του διευθυντή, γραφείο των δασκάλων, κυλικείο, εργαστήριο, αίθουσα γυμναστικής, σκάλες, τεράστια/μικρή αυλή, γήπεδο μπάσκετ, παρτέρια, παγκάκια, χρωματιστός, μεγάλα παράθυρα, καγκελόπορτα, δεύτερος όροφος, ζωγραφιές στους τοίχους, πάρκο, ανάμεσα σε σπίτια, …